શહેરોમાં ૧૫ કેટેગરી અને અલગ અલગ ૭૮ માપદંડથી તપાસવામાં આવ્યા હતા. સંસ્થાકીય અને સોશિયલ પેરામીટરના ૨૫-૨૫ ગુણ નક્કી કરવામાં આવ્યા હતા. સૌથી વધુ ગુણ ફિઝિકલ પેરામીટરના અને પાંચ માર્ક ઈકોનોમિક પેરામીટરના ગણવામાં આવ્યા હતા. જોકે વાઈબ્રન્ટ સમિટના કારણે જેને દેશનું ગ્રોથ એન્જિન ગણવાના ગાણાં ગવાતાં હતાં તેવા ગુજરાતના એકેય શહેરને રહેવા માટે શ્રેષ્ઠ હોય તેવું સ્થાન ટોપ ટેનમાંય મળ્યું નથી. વાઈબ્રન્ટ સમિટના કારણે ગુજરાતમાં જાહોજલાલી વધી છે, સમૃદ્ધિ વધી છે, મોટા શહેરો સુગમતા સાથે રહેવા લાયક બન્યા છે તેવા તમામ સરકારી દાવાની આ સર્વેમાં પોલ ખૂલી જવા પામી છે.